pythainlp/thai-wiki-dataset-v4 huggingface dataset:
อาเซียนพาราเกมส์ 2008

อาเซียนพาราเกมส์ 2008 เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 4 โดยเจ้าภาพคือจังหวัดนครราชสีมา ประเทศไทย ในระหว่างวันที่ 20 มกราคม ถึง 26 มกราคม พ.ศ. 2551
สถานที่จัดการแข่งขัน.
จังหวัดหลักในการจัดการแข่งขันคือจังหวัดนครราชสีมา โดยใช้สนามกีฬาเฉลิมพระเกียรติ 80 พรรษา 5 ธันวา 2550 ที่สร้างขึ้นใหม่เป็นสนามกีฬาหลักในการแข่งขัน นอกจากนี้ยังมีการแข่งขันกีฬาหลายประเภทแยกย้ายกันไปจัดตามสนามกีฬาต่าง ๆ ในจังหวัดนครราชสีมา เช่น สนามกีฬาเทศบาลนคร นครราชสีมา สนามกีฬาของมหาวิทยาลัยวงษ์ชวลิตกุลสนามกีฬามหาวิทยาลัยราชภัฏนครราชสีมา หรือสนามกีฬาของมหาวิทยาลัยเทคโนโลยีสุรนารี เป็นต้น
การแข่งขันกีฬาบางประเภทจะใช้สนามของการกีฬาแห่งประเทศไทย ในกรุงเทพมหานคร และสนามกีฬาเฉลิมพระเกียรติ สมเด็จพระนางเจ้าพระบรมราชินีนาถ 60 พรรษา จังหวัดปทุมธานี สำหรับกีฬาทางน้ำจะจัดแข่งขันที่เมืองพัทยา
การแข่งขัน.
พิธีเปิด.
พิธีเปิดการแข่งขันกีฬาอาเซียนพาราเกมส์ ครั้งที่ 4 จัดขึ้นในวันที่ 20 มกราคม พ.ศ. 2551 ณ สนามกีฬาเฉลิมพระเกียรติ 80 พรรษา โดย พลเอก สุรยุทธ์ จุลานนท์ นายกรัฐมนตรี เป็นประธานในพิธีเปิด ก่อนการแสดงในพิธีเปิด และ พิธีปิด ได้ยืนสงบนิ่งเพื่อถวายความอาลัย สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ สิ้นพระชนม์
พิธีปิด.
พิธีปิดการแข่งขันกีฬาอาเซียนพาราเกมส์ ครั้งที่ 4 จัดขึ้นในวันที่ 20 มกราคม พ.ศ. 2551 ณ สนามกีฬาเฉลิมพระเกียรติ 80 พรรษา โดย ดร. สุวิทย์ ยอดมณี รัฐมนตรีว่าการกระทรวงการท่องเที่ยวและกีฬา เป็นประธานในพิธีปิด 
ประเทศที่เข้าร่วม.
ประเทศที่เข้าร่วมกีฬาอาเซียนพาราเกมส์ 2008 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
<templatestyles src="Div col/styles.css"/>
การตลาด.
สิทธิการออกอากาศ.
สำหรับการถ่ายทอดสดการแข่งขันทางสถานีวิทยุโทรทัศน์แห่งประเทศไทย (สทท.11) กรมประชาสัมพันธ์ จะทำการถ่ายทอดสดเป็นเวลา 2 ชั่วโมงต่อวัน ซึ่งมีทั้งหมด 5 ชนิดกีฬา หมุนเวียนในแต่ละชนิด และ เสนอเทปสรุปผลการแข่งขันรายวันในเวลา 22.45-23.45 น. ส่วนสถานีวิทยุโทรทัศน์ช่องอื่นๆ จะทำการบันทึกเทปสรุปผลการแข่งขันเพื่อนำเผยแพร่ในภาคข่าวกีฬาของแต่ละช่องทุกวัน
โอนิกซ์

โอนิกซ์  เป็นรูปแบบกลุ่มที่มีผลึกละเอียด (Cryptocrystalline) ของแร่ควอตซ์ (Quartz) โอนิกซ์จะแสดงลักษณะสีเป็นแถบแนวขนาน มีตั้งแต่สีขาวไปจนเกือบทุกสี (นอกจากบางสี เช่น สีม่วง หรือ สีน้ำเงิน) โดยปกติจะพบโอนิกซ์ที่มีแถบสีขาว สีแทน และสีน้ำตาล หรือถ้ามีแถบสีขนานกัน มีสีเหลืองออกน้ำตาลแดงผสมส้ม หรือ สีน้ำตาลเข้ม จะเรียกว่า ซาร์ด (Sard) หรือ ซาร์โดนิกซ์ (Sardonyx) ซึ่งมีสีแดงมากกว่าสีดำ โดยทั่วไปโอนิกซ์จะมีสีดำบริสุทธิ์ และมีความหลากหลายมาก แต่โอนิกซ์มักไม่ค่อยเกิดเป็นแถบสีต่างๆ
แต่ก็มีประวัติศาสตร์ที่ยาวนานของใช้สำหรับแกะสลักและทำเครื่องประดับที่มีการตัดมักจะเป็น cabochon หรือเป็นประคำ และยังใช้ สำหรับรอยพิมพ์แกะและทำจี้อัญมณี ซึ่งแถบสีจะทำให้ภาพมีความคมชัดมากกว่าพื้นหลัง โอนิกซ์ในธรรมชาติส่วนมากเกิดจากการแปรสภาพมาจากอะเกต 
ชื่อที่นำมาใช้บางครั้งใช้ไม่ถูกต้องกับอุตสาหกรรมวัสดุอัญมณี เช่น แถบสีบนแร่แคลไซต์ (Calcite) ที่พบใน ประเทศเม็กซิโก ปากีสถาน และ สถานที่อื่นๆ ที่มีการแกะสลัก, ขัดและขาย ซึ่งเนื้อของแร่เหล่านี้ จะมีความแข็ง ทนทานน้อยกว่าและแปรสภาพได้ง่ายกว่าแร่โอนิกซ์โดยธรรมชาติ
อาเซียนพาราเกมส์ 2005

อาเซียนพาราเกมส์ 2005 เป็นกีฬาคนพิการครั้งที่ 3 ที่แข่งขันในภูมิภาคเอเชียตะวันออกเฉียงใต้ ระหว่างวันที่ 14 ธันวาคม ถึง 20 ธันวาคม พ.ศ. 2548 จัดขึ้นที่กรุงมะนิลา ประเทศฟิลิปปินส์
การแข่งขัน.
ประเทศที่เข้าร่วม.
ประเทศที่เข้าร่วมกีฬาอาเซียนพาราเกมส์ 2005 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
<templatestyles src="Div col/styles.css"/>
งูหางกระดิ่งไซด์ไวน์เดอร์

งูหางกระดิ่งไซด์ไวน์เดอร์ หรือ งูไซด์ไวน์เดอร์ (ชื่อวิทยาศาสตร์: "Crotalus cerastes") เป็นงูพิษขนาดใหญ่ที่อาศัยอยู่แถบทะเลทราย จัดเป็นงูจำพวกงูหางกระดิ่ง อยู่ในวงศ์งูแมวเซา (Viperidae) และวงศ์ย่อยงูหางกระดิ่ง (Crotalinae)
จัดเป็นงูหางกระดิ่งชนิดที่มีขนาดใหญ่ชนิดหนึ่ง มีความยาวเต็มที่ได้ถึง 1.5-2.5 ฟุต แต่ตัวที่มีความยาวกว่า 30 นิ้ว มักไม่ค่อยพบ มีลักษณะเด่น คือ มีติ่งเล็ก ๆ เหนือตาคล้ายกับเขา ซึ่งเป็นอวัยวะที่ใช้ในการปกป้องดวงตา มีเกล็ดตามลำตัวสีน้ำตาลหรือสีน้ำตาลเข้ม สำหรับการปรับตัวให้กลมกลืนกับสิ่งแวดล้อม ที่เป็นทราย 
งูหางกระดิ่งไซด์ไวน์เดอร์ มีการเคลื่อนที่ด้วยการเหวี่ยงตัวไปข้าง ๆ ด้วยการควบคุมตัวให้ตกลงสู่พื้นในแนวดิ่งเพื่อหลีกเลี่ยงการลื่นไถล เพื่อทำให้เกิดแรงผลักและทำให้ลำตัวเคลื่อนไปข้างหน้าขณะเดียวกันลำตัวถูกยกขึ้นสูงจากพื้นวัสดุแล้วตกลงในแนวดิ่ง จึงสามารถเคลื่อนไปข้างหน้าได้ แต่ทิศทางการเลื้อยอาจดูเฉียงไปด้านข้างเล็กน้อย ทั้งนี้เพราะรูปแบบการเคลื่อนที่แบบนี้เหมาะมากสำหรับการเคลื่อนที่ของสัตว์ที่ไม่มีขาบนพื้นทราย ที่อ่อนนุ่มแบบนี้ อันเป็นที่มาของชื่อสามัญที่ใช้เรียกด้วย 
งูหางกระดิ่งไซด์ไวน์เดอร์ เป็นงูที่ออกหากินในเวลากลางคืน ด้วยการตรวจจับคลื่นอินฟาเรดจากความร้อนของตัวเหยื่อ ซึ่งเหยื่อ โดยมากจะได้แก่ สัตว์เลี้ยงลูกด้วยนมขนาดเล็ก เช่น หนู หรือสัตว์ฟันแทะและกิ้งก่าชนิดต่าง ๆ ที่อาศัยอยู่ในทะเลทราย 
แพร่กระจายพันธุ์ตั้งแต่ภาคใต้ของสหรัฐอเมริกา เช่น รัฐเท็กซัส, ยูทาห์, เนวาดา, อริโซนา, แคลิฟอร์เนีย และตอนเหนือของเม็กซิโก แบ่งออกได้เป็น 3 ชนิดย่อย ตามแต่ละถิ่นที่อยู่อาศัย (ดูในตาราง)
เป็นงูที่ออกลูกเป็นตัวได้มากกว่าครั้งละ 18 ตัว
ฮิโระ ซางะ

ฮิโระ ซางะ (; โรมาจิ: "Saga Hiro") (16 มิถุนายน พ.ศ. 2457 - 20 มิถุนายน พ.ศ. 2530) ทรงเป็นธิดาของ ขุนนางซาเนโตะ ซางะ และเป็นพระญาติกับสมเด็จพระจักรพรรดิโชวะ พระองค์ทรงอภิเษกสมรสในปีพ.ศ. 2481 กับเจ้าชายผู่เจี๋ย พระอนุชาในจักรพรรดิผู่อี๋ หลังจากทรงอภิเษกสมรสแล้วทรงได้รับการระบุพระนามไว้ว่า อ้ายซินเจว๋หลัว ฮิโระ (愛新覺羅•浩) หรือ อ้ายซินเจว๋หลัว ฮ่าว ตามภาษาแมนจู และ ไอชิงกากูระ ฮิโระ ตามสำเนียงญี่ปุ่น หลังจากการเสด็จสวรรคตของจักรพรรดิผู่อี๋ในปี พ.ศ. 2510 พระสวามีของพระนางได้อ้างสิทธิในราชบัลลังก์แมนจูกัว ทำให้พระนางทรงดำรงเป็นสมเด็จพระจักรพรรดินีแห่งแมนจูกัว อย่างไม่เป็นทางการ
พระประวัติ.
ตระกูลซางะอยู่ในชั้นคุเงะสายโอริมาจิ ซันโจ ซึ่งเป็นสายตระกูลฟูจิวาระทางเหนือ ฮิโระเกิดในปี พ.ศ. 2457 ณ โตเกียว ประเทศญี่ปุ่น เป็นบุตรีคนแรกของขุนนางซาเนโตะ ซางะ เมื่อเธอเติบโตขึ้น จึงได้เข้าศึกษาในโรงเรียนกากูชูอิง ซึ่งเป็นโรงเรียนสตรีล้วน
ในปี พ.ศ. 2480 เธอได้รู้จักกับเจ้าชายผู่เจี๋ย พระอนุชาในจักรพรรดิผู่อี๋แห่งราชวงศ์ชิง ซึ่งได้เข้าศึกษาที่โรงเรียนการทหารญี่ปุ่น และได้มีการจัดเตรียมพิธีดูตัว โดยพระองค์ได้เลือกรูปภาพของเธอจากรูปสตรีหลายใบที่เสนอโดยกองทัพคันโตของญี่ปุ่น การสมรสครั้งนี้เป็นไปด้วยเหตุผลทางการเมืองเพื่อสานสัมพันธไมตรีอันเหนียวแน่นระหว่าง 2 ชนชาติคือชาวญี่ปุ่นและชาวแมนจู
พระราชพิธีหมั้นได้จัดขึ้นที่สถานเอกอัครราชทูตแมนจูกัวประจำกรุงโตเกียวในวันที่ 2 กุมภาพันธ์ พ.ศ. 2481 ตามมาด้วยการอภิเษกสมรสอย่างเป็นทางการที่ห้องโถงที่ตั้งกองทัพหลวงญี่ปุ่นที่คุดันซางะ ในกรุงโตเกียววันที่ 3 เมษายน ปีเดียวกัน ทั้งคู่ได้ย้ายไปที่เมืองฉางชุน เมืองหลวงของแมนจูกัว ทั้งคู่ให้กำเนิดพระธิดา 2 พระองค์ ทำให้ชีวิตการสมรสเริ่มมีความสุข
ระหว่างการอพยพของแมนจูเรียจากการโจมตีของสหภาพโซเวียต เจ้าหญิงฮิโระต้องแยกจากเจ้าชายผู่เจี๋ย ขณะที่เจ้าชายผู่เจี๋ยต้องติดตามจักรพรรดิผู่อี๋พระเชษฐาเสด็จลี้ภัยทางเครื่องบิน เจ้าหญิงฮิโระและเจ้าหญิงหยุนเฉิงพระธิดาได้ถูกส่งไปเกาหลีโดยทางรถไฟพร้อมกับสมเด็จพระจักรพรรดินีวั่นหรง รถไฟพระที่นั่งได้ถูกควบคุมโดยกองทัพพรรคคอมมิวนิสต์จีนที่ตาลิทโจว แมนจูกัวในเดือนมกราคม พ.ศ. 2489 ในเดือนเมษายนทั้งหมดทรงถูกคุมขังไว้ที่คุกเมืองฉางชุน จนได้รับการปล่อยตัวและถูกคุมขังอีกครั้งที่คุกมณฑลจี๋หลิน เมื่อกองทัพพรรคก๊กมินตั๋งได้ทิ้งระเบิดมณฑลจี๋หลิน ทั้งหมดจึงถูกย้ายไปคุมขังที่คุกเมืองหยานจี เจ้าหญิงฮิโระและพระธิดาได้ถูกย้ายไปคุมขังที่คุกเมืองเซี่ยงไฮ้ และได้รับการส่งกลับไปยังญี่ปุ่น ในปี พ.ศ. 2504 หลังจากพระสวามีทรงพ้นโทษ ทั้งคู่ได้รับการยินยอมให้ประทับอยู่ร่วมกันที่เมืองปักกิ่งโดยโจว เอินไหล ตั้งแต่ พ.ศ. 2504 ซึ่งทั้ง 2 พระองค์ไม่เคยห่างกัน โดยใช้ชีวิตแบบสามัญชน จนกระทั่ง พ.ศ. 2530 เจ้าหญิงฮิโระ ซางะสิ้นพระชนม์ สิริพระชนมายุ 73 พรรษา
ลาร์ส อเล็กซานเดอร์สัน

ลาร์ส อเล็กซานเดอร์สัน  เป็นตัวละครจากเกมเทคเคน 6 ภาค บลัดไลน์ รีเบลเลียน และจากความโดดเด่นของลาร์ส อเล็กซานเดอร์สัน นี้เองที่ทำให้เขาได้รับเลือกให้เป็นตัวละครพิเศษสำหรับเกมนารุโตะ ชิปปุเด็น: อัลติเมท นินจาสตอร์ม ภาค 2 ซึ่งผลิตโดยบริษัท นัมโค-บันไดเกมส์ สำหรับเพลย์สเตชัน 3 และเอ็กซ์บอกซ์ 360 มาแล้วครั้งหนึ่ง
ประวัติตามท้องเรื่อง.
ลาร์ส อเล็กซานเดอร์สัน เป็นผู้นำกองกำลังตั้งแต่วัยหนุ่ม เขาเป็นนายทหารผู้มีความแข็งแกร่งทั้งทางกายและจิตใจขั้นดีเยี่ยม เวลาออกรบ เขามักจะอยู่ในแนวหน้าและเป็นที่นับถือต่อบุคคลใต้การบัญชาการอย่างมาก ต่อมาเขาเพิ่งรู้ว่ามีสายเลือดมิชิม่าจากฝ่ายบิดา ซึ่งคือ เฮย์ฮาจิ มิชิม่า นั่นเอง โดยที่เฮย์ฮาจิเองไม่ทราบเรื่องนี้มาก่อน 
ในนารุโตะ ชิปปุเด็น: อัลติเมท นินจาสตอร์ม 2.
ลาร์ส อเล็กซานเดอร์สัน ได้รับเลือกให้เป็นตัวละครพิเศษในเกมนารุโตะ ชิปปุเด็น: อุลติเมท นินจาสตอร์ม 2 โดยเป็นการต่อสู้ข้ามฝั่งภายหลังจากที่เขาได้ปรากฏตัวในเทคเคน 6 ภาค บลัดไลน์ รีเบลเลียน โดยเขาได้รับการออกแบบเครื่องแต่งกายขึ้นใหม่โดยมาซาชิ คิชิโมโตะ ซึ่งเป็นผู้เขียนการ์ตูนนินจาคาถาโอ้โฮเฮะ โดยการออกแบบนี้ได้เน้นรูปแบบพื้นฐานให้เข้ากับการปรากฏตัวในภาคอัลติเมท นินจาสตอร์ม 2
การทำเหมืองถ่านหิน

การทำเหมืองถ่านหิน คือการขุดเจาะหรือเปิดหน้าดินลงไปเพื่อที่จะนำแร่ธาตุที่มนุษย์ต้องการในดินนำมาใช้ โดยทั่วไปแล้วแบ่งออกเป็น 2 แบบด้วยกันคือ การทำเหมืองแบบเหมืองเปิดและการทำเหมืองแบบเหมืองกึ่งเปิด การพิจารณาเลือกการทำเหมืองในแต่ละแบบนั้นมีข้อจำกัดข้อดีข้อเสียแตกต่างกันออกไป โดยยึดถือลักษณะทางธรณีวิทยาของแหล่งแร่และความคุ้มค่าทางเศรษฐศาสตร์เป็นหลักในการพิจารณา การทำเหมืองในแต่ละแบบมีรายละเอียดในการดำเนินการที่ต่างกันออกไป
เหมืองถ่านหินแบบเปิด.
การทำเหมืองถ่านหินแบบเหมืองเปิดนั้น เป็นการทำเหมืองจากผิวดินลึกลงไปหาชั้นแร่แล้วขุดแร่นั้นขึ้นมาใช้ การทำเหมืองแบบนี้มีที่ดำเนินการอยู่ 3 ประเภทคือ
ขั้นตอนการทำเหมืองเปิด.
หลังจากที่ได้สำรวจทางด้านธรณีวิทยาจนได้ข้อมูลของแหล่งแร่ทั้งทางด้านโครงสร้างทางธรณีวิทยาและปริมาณแร่ที่มีอยู่แล้ว จะต้องนำข้อมูลดังกล่าวมาศึกษาความเหมาะสม ในการเปิดการทำเหมืองที่มีความคุ้มค่าทางเศรษฐศาสตร์ ซึ่งปริมาณแร่ที่มีทั้งแหล่งอาจจะมีความคุ้มค่าทางเศรษฐศาสตร์ในการทำเหมืองทั้งหมดหรือเพียงบางส่วนของแหล่งก็ได้ ขึ้นอยู่กับธรณีวิทยาของแหล่งลักษณะการวางตัวของชั้นแร่ และราคาของแร่นั้นๆ โดยลักษณะการทำเหมืองเปิด การขุดดินและแร่ออกจากบ่อเหมืองนั้น ระยะทางในการขนส่งจะไกลขึ้น เนื่องจากความลึกของบ่อเหมืองที่ลึกลงไปเรื่อยๆ จนถึงจุดซึ่งค่าใช้จ่ายต่างq ที่ใช้ในการดำเนินงาน ณ จุดนั้นไม่คุ้มค่าในการผลิต โดยการทำเหมืองวิธีนี้จะต้องดำเนินการทำเหมืองโดยวิธีอื่นที่คุ้มค่าต่อไป
เหมืองถ่านหินใต้ดิน.
การทำเหมืองถ่านหินโดยทั่วไปถ้ามีทางเลือกที่จะทำเหมืองเปิดได้ก็ไม่ควรจะเลือกการทำเหมืองใต้ดิน เพราะการทำเหมืองใต้ดินค่อนข้างอันตราย เนื่องจากในชั้นของถ่านหินจะมีการสะสมตัวของก๊าซที่ไวต่อการติดไฟ เช่น ก๊าซมีเทน เมื่อขุดถ่านก๊าซดังกล่าวจะถูกระบายออกมาสะสมในบริเวณหน้างาน ถ้าเกิดปัญหากับระบบระบายอากาศของการทำเหมืองใต้ดินอาจทำให้เกิดการลุกติดไฟของก๊าซดังกล่าวได้ และอีกสาเหตุคือบริเวณหน้างานการขุดถ่าน จะมีการฟุ้งกระจายของฝุ่นผงถ่าน ถ้าความหนาแน่นของฝุ่นถ่านสะสมตัวถึงจุดที่เหมาะสมกับอุณหภูมิและความดันของอากาศในบริเวณหน้างานจะสามารถทำให้เกิดการระเบิดอย่างรุนแรงขึ้นได้
อย่างไรก็ตามในบางครั้งอาจมีข้อจำกัดที่ทำให้ต้องตัดสินใจเลือกการทำเหมืองถ่านหินแบบเหมืองใต้ดิน ข้อจำกัดที่พอมองเห็นได้เด่นชัดได้แก่
การผ่าตัดทำหมันหญิง

การผ่าตัดทำหมันหญิง หรือ การผูกท่อนำไข่  เป็นหัตถการทางการแพทย์อย่างหนึ่ง ทำเพื่อให้สตรีเป็นหมัน โดยการทำให้ท่อนำไข่ตัน หรือขาดออกจากกัน ซึ่งจะทำให้ไข่ไม่สามารถจะได้รับการปฏิสนธิได้ ถือเป็นการคุมกำเนิดด้วยการทำหมันถาวรชนิดหนึ่ง หลังการทำหมันนี้ ผู้รับการผ่าตัดจะมีการสร้างฮอร์โมน ความต้องการทางเพศ และรอบเดือนเป็นปกติ
ประสิทธิภาพ.
การผูกท่อนำไข่ให้ประสิทธิภาพอยู่ที่ประมาณ 99% ในปีแรก ส่วนในปีหลังจากนั้นประสิทธิภาพจะลดลง เนื่องจากมีโอกาสที่ท่อนำไข่ที่ถูกตัดแล้วเกิดเชื่อมต่อกัน ได้เอง หรือท่อนำไข่ที่ตัดเกิดทำตัวเองให้เป็นรูขึ้นมาได้เอง ทำให้เกิดการตั้งครรภ์โดยไม่ได้ตั้งใจได้ การตรวจหาว่าท่อนำไข่เกิดเชื่อมกันเองแล้วหรือไม่นั้นทำได้ยาก นอกจากจะเกิดการตั้งครรภ์ขึ้นมาแล้วเท่านั้นจึงจะทราบ
เมื่อเกิดการตั้งครรภ์ขึ้นแล้วจะมีโอกาส 15-20% ที่จะเป็นการตั้งครรภ์นอกมดลูก
มนุษย์หมาป่า ราชันย์อำมหิต

มนุษย์หมาป่า ราชันย์อำมหิต หรือ The Wolfman เป็นภาพยนตร์ฮอลลัสู้ดที่นำต้นฉบับภาพยนตร์สยองขวัญในชื่อเดียวกันเมื่อปี พ.ศ. 2484 กลับมาทำใหม่ โดยผู้กำกับ โจ จอห์นสตัน นำแสดงโดย เบนิซิโอ เดล โทโร่, แอนโทนี ฮ็อปกินส์, เอมิลี่ บลันท์, ฮิวโก วีฟวิง และเจอราดีน แชปลิน แต่เดิมมีกำหนดฉายในวันที่ 6 พฤศจิกายน พ.ศ. 2552 แต่ได้เลื่อนมาเข้าฉายวันที่ 12 กุมภาพันธ์ พ.ศ. 2553
เรื่องย่อ.
ในปี 1891 ชีวิตวัยเยาว์ของ ลอว์เรนซ์ ทัลบอต (เบนิซิโอ เดล โทโร่) จบสิ้นในคืนที่แม่ของเขาตาย หลังจากนั้นเขาก็จากหมู่บ้านเล็กๆ ที่แบล็กมัวร์ไป เขาใช้เวลานานหลายสิบปีหนีจากอดีตอันเจ็บปวด แต่เมื่อ เกว็น คอนลิฟฟ์ (เอมิลี บลันต์) คู่หมั้นของพี่ชายมาขอความช่วยเหลือ เนื่องจากพี่ชายหายตัวไป ทัลบอตก็ต้องเดินทางกลับมายังคฤหาสน์ของครอบครัว ทัลบอตกับพ่อที่ไม่ค่อยสนิทกัน (แอนโทนี ฮ็อปกินส์) จำต้องร่วมกันตามหาพี่ที่สาบสูญ ขณะเดียวกันนั้น เกิดเรื่องสะเทือนขวัญขึ้นในหมู่บ้าน เมื่อสัตว์ดุร้ายกระหายเลือดออกอาละวาดไล่ฆ่าผู้คน สก็อตแลนด์ยาร์ดส่งนักสืบ เอเบอร์ลิน (ฮิวโก วีฟวิง) เข้ามาสืบคดีนี้ พร้อมกับที่ทัลบอตเองก็ค่อยๆ สืบหาความจริงเช่นกัน หลังจากนั้น ทัลบอตได้ยินเรื่องคำสาปที่ทำให้คนกลายร่างเป็นหมาป่าในคืนพระจันทร์เต็มดวง เขาจึงต้องวางแผนล่าเจ้าสัตว์ร้ายนี้เพื่อปกป้องหญิงสาวที่เขาเริ่มจะมีใจให้ เมื่อการไล่ล่าในคืนพระจันทร์เต็มดวงเริ่มขึ้น ชายหนุ่มผู้มีอดีตอันเจ็บปวดก็ได้พบกับด้านมืดที่ซุกซ่อนอยู่ในตัวเองโดยที่เขาไม่เคยคาดคิดมาก่อน
นาวแอนด์เด็น

Now & Then เป็นอัลบั้มชุดที่สามของวง อินฟินิตี้ ซึ่งสังกัดกับค่าย แกรมมี่ ออกจำหน่ายในปี พ.ศ. 2531 อัลบั้มชุดนี้มีการนำเพลง "เหมือนเป็นคนอื่น" ของ เบิร์ด ธงไชย และ "เพียงแค่ใจเรารักกัน" ของ วิยะดา โกมารกุล ณ นคร มาทำใหม่
รายชื่อเพลง.
ทุกเพลงแต่งโดย ศรายุทธ สุปัญโญ ยกเว้น Now & Then แต่งโดย สมาชิกทั้งหมด, Movin แต่งโดย อภิไชย เย็นพูนสุข, My Experience โดย ชุมพล สุปัญโญ, เหมือนเป็นคนอื่น และ เพียงแค่ใจเรารักกัน เป็นเพลง Cover
ลี เชาลัน

ลี เชาลัน  เป็นตัวละครจากเกมเทคเคนปรากฎตัวในเกมเทคเคนภาคแรก ซึ่งมีถิ่นกำเนิดจากจีน และมาอาศัยอยู่ที่ญี่ปุ่น และต่อมาเขาได้ใช้ศิลปะมาร์เชี่ยลอาร์ตแบบผสมผสานในการต่อสู้ ก่อนที่จะเน้นการใช้ศิลปะการต่อสู้แบบจีทคุนโด้ร่วมด้วยตั้งแต่ภาค 4 เป็นต้นมา และตั้งแต่ภาค 5 เป็นต้นมา ลี เชาลัน มักขวักมือเรียกคู่ต่อสู้เพื่อท้าทายขณะต่อสู้
ประวัติตามท้องเรื่อง.
ลี เชาลัน เปรียบเสมือนเป็นน้องชายของคาซูยะ มิชิมะ เนื่องจากเฮย์ฮาจิ มิชิมะ ได้นำมาเลี้ยงดูตั้งแต่เยาว์วัย ลี ได้ทำการฝึกฝนวิชาการต่อสู้ของตระกูลมิชิมะเพื่อเข้าชิงตำแหน่งผู้นำของบริษัทตระกูลมิชิม่าเช่นดียวกันกับคาซูยะ มิชิมะ จนกระทั่งลีกลายเป็นนักสู้ที่มีฝีมือ และได้รับการขนานนามว่าเป็นปีศาจผมสีเงิน
ลี เชาลัน อาศัยอยู่ร่วมกับเฮย์ฮาจิ มิชิม่าในฐานะของลูกเลี้ยงในฐานะที่เหนือกว่าคาซูยะ มิชิมะ โดยเป็นผู้บริหารบริษัทมิชิมะ ทว่าเบื้องหลังของบริษัทนั้นมีทั้งการคอรัปชั่นและติดสินบน หวัง จินเรย์ทราบความจึงเดินทางมาเยี่ยมเฮย์ฮาจิผู้เป็นสหาย และคาซูยะบุตรชาย หวัง จินเรย์มีความปรารถนาที่จะให้บริษัทกลับคืนมามีความโปร่งใสดังเดิม เช่นเดียวกับที่จินปาจิ มิชิม่าผู้เป็นสหายของเขาได้ดูแลมาก่อน
หลังจากที่เขาได้แปรพรรคจากเฮย์ฮาจิแล้ว เขาก็ได้ย้ายมาเป็นฝ่ายคาซูยะ แทน แต่ภายหลังจากการแข่งขันศึกราชันย์กำปั้นเหล็กครั้งที่สองสิ้นสุดลง เฮย์ฮาจิกลับเป็นฝ่ายชนะ และได้ทำการขับไล่ลีออกจากบริษัทในเครือของตระกูลมิชิม่าอย่างไม่สนใจใยดี แม้ว่าบางช่วงเวลา ลีจะยังคงมีความแค้นต่อเฮย์ฮาจิอยู่ก็ตาม แต่เขาก็คิดว่าหากกำจัดเฮย์ฮาจิไปเพื่อเป็นการล้างแค้นก็คงไม่มีความหมายอะไร เพราะถึงอย่างไรเฮย์ฮาจิที่มีอายุมากแล้วก็คงมีชีวิตอยู่ต่อไปได้เพียงอีกไม่กี่ปี เขาคิดว่าควรใช้ชีวิตแบบมีความสุขจะดีกว่า ในช่วงนี้เองเขาได้ต่อสู้กับนักสู้หลายราย และย้ายที่อยู่ไปยังแมนชั่นหรูที่บาฮามาส เพื่อใช้ชีวิตอยู่ที่นั่นอย่างสุขสงบ
แล้วในวันหนึ่ง ลีก็ได้พบกับการประกาศขอยสินค้าจากจี-คอร์ปอเรชั่นในระบบออนไลน์ และเขาได้ซื้อมาในราคาที่ถูกมาก เขาจึงลองสืบเข้าไปถึงระบบเครือข่ายของคอมพิวเตอร์จากบริษัทดังกล่าว นั่นทำให้ลีได้ทราบว่าบริษัทนี้ถูกกองกำลังกำปั้นเหล็กบุกเข้าโจมตี ทำให้ระบบฐานข้อมูลต่างๆถูกทำลายหรือไม่ก็ถูกยึดไป เมื่อสืบต่อไปเขาก็ได้รู้ว่าบริษัทเครือตระกูลมิชิมะได้วิจัยพัฒนาในการจัดสร้าง ความมีชีวิตในรูปแบบใหม่ ซึ่งคาดว่าจะสามารถสร้างผลงานนี้ได้สำเร็จในปีถัดไป
การตอบรับ.
ใน ค.ศ. 2008 เว็บไซต์ News.com.au ได้จัดให้เขาติดอันดับตัวละครเกมที่มีความเซ็กซี่มากที่สุด โดยให้เขาอยู่ในอันดับสาม ใน ค.ศ. 2012 "นิตยสารคอมเพล็กซ์" ได้จัดให้เขาอยู่ในอันดับที่ 39 ของตัวละครวิดีโอเกมที่มีความโดดเด่นที่สุด โดยให้การแสดงความคิดเห็นว่า "เป็นทั้งบุตรบุญธรรมของเฮย์ฮาจิและผู้คิดค้นศิลปะการต่อสู้ที่แพรวพราว"
ซันซักกาเรีย เวนิส

โบสถ์ซันซักกาเรีย เวนิส  เป็นโบสถ์โรมันคาทอลิกที่ตั้งอยู่ที่เมืองเวนิสในประเทศอิตาลี เป็นโบสถ์ที่อุทิศแก่นักบุญเศคาริยาห์ผู้เป็นบิดาของนักบุญยอห์นผู้ให้รับบัพติสมาและเชื่อกันว่าเป็นที่ฝังศพของนักบุญเศคาริยาห์องด้วย สถาปัตยกรรมที่เห็นอยู่ในปัจจุบันเป็นแบบผสมระหว่างกอธิค และ ฟื้นฟูศิลปวิทยาที่สร้างระหว่าง ค.ศ. 1444 ถึง ค.ศ. 1515 โดยมีอันโตนิโอ กัมเบลโลเป็นสถาปนิกเอกแต่ด้านหน้าสร้างโดยมอโร โคดุซซิ โบสถ์เดิมสร้างโดยดยุกจุสตินาโน พาร์ติชิอาโนในคริสต์ศตวรรษที่ 9
โบสถ์ซันซักกาเรียเป็นที่ฝังศพของดยุกแห่งเวนิส 8 องค์ วัดโรมาเนสก์เดิมมาได้รับการสร้างใหม่เมื่อราวคริสต์ทศวรรษ 1170 เมื่อมีการสร้างหอระฆังที่เห็นกันอยู่ในปัจจุบัน และมาสร้างเป็นแบบกอธิคในคริสต์ศตวรรษที่ 14 ตัววัดตั้งติดกับอารามของคณะเบเนดิกตินที่ดยุกแห่งเวนิสมาทำพิธีเทศกาลอีสเตอร์ประจำปีทุกปีที่รวมทั้งพิธีการมอบหมวกดยุก (cornu) ด้วย ซึ่งเป็นพิธีที่เริ่มขึ้นหลังจากนักบวชจากโบสถ์มอบที่ดินสำหรับการขยายจตุรัสซันมาร์โกในคริสต์ศตวรรษที่ 12
ภายในตัวโบสถ์เป็นมุขโค้งด้านสกัดที่ล้อมด้วยจรมุขประดับด้วยหน้าต่างกอธิคสูง ซึ่งเป็นสถาปัตยกรรมแบบตอนเหนือของยุโรปโดยทั่วไป ซึ่งกลายมาเป็นเอกลักษณ์ของโบสถ์นี้ใน เวนิส ผนังทางด้านทางเดินประดับด้วยภาพเขียนโดยทินโทเรตโต อันเจโล เทรวิซานี จุยเซปเป ซาลวิอาติ โจวันนี เบลลินี อันโตนีโอ บาเลสตรา, โจวันนี โดเมนนิโก ตีเอโพโล, พาลมาผู้อาวุโส และ แอนโทนี แวน ไดค์
ปีศาจเจอร์ซีย์

ปีศาจเจอร์ซีย์  สัตว์ประหลาดในตำนานพื้นถิ่นของชาวรัฐนิวเจอร์ซีย์ สหรัฐอเมริกา ปีศาจเจอร์ซีย์ในบางครั้งจะถูกเรียกว่า ปีศาจลีดส์ (Leeds Devil) เป็นสัตว์ประหลาดที่มีรูปร่างคล้ายปีศาจตามความเชื่อในคริสต์ศาสนา เชื่อว่ามีความสูงประมาณ 4–6 ฟุต มีส่วนหัวคล้ายม้าหรือแพะ แต่ลำตัวยาวคล้ายงูหรือมังกร มีปีกขนาดใหญ่คล้ายค้างคาว สามารถบินได้บนท้องฟ้า มีหาง 2 แฉก มีเขางอกบนหน้าผากเล็ก ๆ 2 ชิ้น ลำตัวปกคลุมด้วยขนสีดำ 
ปีศาจเจอร์ซีย์ เชื่อว่าอาศัยอยู่ในป่าสนที่ชื่อ ไพน์บาร์เรนส์ อันเป็นป่าสนขนาดใหญ่ในพื้นที่ทิศตะวันออกและใต้ของรัฐนิวเจอร์ซีย์ กินเนื้อที่ถึง 1 ใน 5 ของรัฐ
ในปี ค.ศ. 1909 มีพยานหลายคนได้ยินเสียงน่าขนลุกจากแม่น้ำเดลาแวร์ และเห็นสัตว์ประหลาดเรืองแสงบินอยู่บนท้องฟ้า นอกจากนั้นยังพบรอยเท้าประหลาดบนหลังคาบ้านหรือบริเวณใกล้กับเล้าไก่อีกด้วย
ในตำนานพื้นถิ่นของการกำเนิดปีศาจเจอร์ซีย์ เล่าว่า มันถือกำเนิดขึ้นในปี ค.ศ. 1745 จากการตั้งครรภ์ของผู้หญิงคนหนึ่งชื่อ เดเบอร่าห์ ลีดส์ โดยเป็นลูกคนที่ 13 ของเธอ (ซึ่งเลข 13 เป็นเลขอัปมงคลตามความเชื่อของคริสต์ศาสนา) ดังนั้นมันจึงได้อีกชื่อหนึ่งว่า ปีศาจลีดส์ ทั้งนี้เป็นเพราะว่าเธอได้ขายวิญญาณให้แก่ปีศาจ จึงถูกสาป
จากนั้นมา ก็ได้มีผู้พบเห็นปีศาจเจอร์ซีย์นี้เป็นระยะ ๆ ในระยะเวลา 200 กว่าปีที่ผ่านมา จวบจนปัจจุบัน ซึ่งบุคคลหลายคนเป็นบุคคลที่มีชื่อเสียง และน่าเชื่อถือด้วย เช่น โจเซฟ โบนาปาร์ต (พี่ชายของนโปเลียน โบนาปาร์ต—ต่อมาได้เป็นจักรพรรดิแห่งสเปน) ระบุว่าพบเห็นเมื่อปี ค.ศ. 1820 จนถึงปัจจุบัน ก็ยังมีผู้อ้างว่าได้ยินเสียงร้องน่ากลัวในเวลาค่ำคืนรวมถึงพบรอยเท้าประหลาดและข้าวของที่บิดเบี้ยวเสียหายในบ้าน บ้างก็อ้างว่าได้ขับรถยนต์สปอร์ตส์ไล่มันไป บ้างก็บอกว่าเห็นมันบินผ่านต่อหน้าหรือปรากฏตัวในป่าใกล้บ้าน ซึ่งยืนยันได้ว่าไม่ใช่ไก่หรือนกขนาดใหญ่แน่ รวมถึงได้มีกลุ่มบุคคลตั้งทีมขึ้นมาเพื่อล่าปีศาจเจอร์ซีย์นี้ด้วย โดยสถานที่ ๆ มีรายงานการพบเห็นมากที่สุด คือ ป่ารัฐวาร์ตัน รวมถึงมีพิพิธภัณฑ์ท้องถิ่นในรัฐนิวเจอร์ซีย์ที่เก็บรวบรวมหลักฐานทางชีวภาพเกี่ยวกับปีศาจเจอร์ซีย์ด้วย
หลายคนลงความเห็นว่าปีศาจเจอร์ซีย์มีลักษณะคล้ายสัตว์เลื้อยคลานในยุคก่อนประวัติศาสตร์จำพวก เทอโรซอร์ หรือ ดิโมฟอร์ดอน ซึ่งมีชีวิตร่วมสมัยเดียวกับไดโนเสาร์
ในวัฒนธรรมร่วมสมัย มีการอ้างอิงถึงปีศาจเจอร์ซีย์อยู่หลายอย่าง เช่น บรูซ สปริงส์ทีน นักร้องชื่อดังชาวอเมริกันได้แต่งเพลงชื่อ "A Night with the Jersey Devil" ลงในเว็บไซต์ส่วนตัวของตนเองและเปิดโอกาสให้ดาวน์โหลดได้ฟรี ในเทศกาลวันฮาโลวีนเมื่อปี ค.ศ. 2008 หรือ ในซีรีส์ชุด "The X-Files" ซีรีส์ไซไฟสืบสวนสอบสวนยอดนิยมทางโทรทัศน์ก็เคยมีตอนของปีศาจเจอร์ซีย์ด้วย ในซีซั่นแรก (ค.ศ. 1993) ในชื่อว่า "The Jersey Devil" รวมทั้งสารคดีชุด "Lost Tapes" ของช่องดิสคัฟเวอรี่ แชนนอลปีที่ 2 ในตอน "Jersey Devil" และสารคดีทางโทรทัศน์สำหรับเด็กของแคนาดาชุด "Mystery Hunters" ปีที่ 3 อีกทั้งยังเป็นชื่อสโมสรฮอกกี้น้ำแข็งประจำรัฐนิวเจอร์ซีย์ด้วย คือ นิวเจอร์ซีย์เดวิลส์ ในปี ค.ศ. 2013 ได้มีการสร้างภาพยนตร์ชื่อ "The Barrens" กำกับโดย ดาร์เรน ลินน์ บูสแมน ซึ่งเคยสร้างชื่อเสียงมาแล้วกับภาพยนตร์ชุด "Saw" ในภาค II, III และ IV มีเนื้อหาจากตำนานการกำเนิดปีศาจเจอร์ซีย์ กำหนดฉายในวันที่ 13 มิถุนายน
กีฬามหาวิทยาลัยโลกฤดูหนาว 1983

กีฬามหาวิทยาลัยโลกฤดูหนาว 1983  หรือการแข่งขันกีฬามหาวิทยาลัยโลกฤดูหนาวครั้งที่ 11 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ โซเฟีย บัลแกเรีย ระหว่างวันที่ 17 กุมภาพันธ์ ถึง 27 กุมภาพันธ์ พ.ศ. 2526
กีฬามหาวิทยาลัยโลกฤดูหนาว 1985

กีฬามหาวิทยาลัยโลกฤดูหนาว 1985  หรือการแข่งขันกีฬามหาวิทยาลัยโลกฤดูหนาวครั้งที่ 12 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Belluno อิตาลี ระหว่างวันที่ 16 กุมภาพันธ์ ถึง 24 กุมภาพันธ์ พ.ศ. 2528
กีฬามหาวิทยาลัยโลกฤดูหนาว 1987

กีฬามหาวิทยาลัยโลกฤดูหนาว 1987  หรือการแข่งขันกีฬามหาวิทยาลัยโลกฤดูหนาวครั้งที่ 13 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Štrbské Pleso เชคโกสโลวาเกีย ระหว่างวันที่ 21 กุมภาพันธ์ ถึง 28 กุมภาพันธ์ พ.ศ. 2530
กีฬามหาวิทยาลัยโลกฤดูหนาว 1989

กีฬามหาวิทยาลัยโลกฤดูหนาว 1989  หรือการแข่งขันกีฬามหาวิทยาลัยโลกฤดูหนาวครั้งที่ 14 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ โซเฟีย บัลแกเรีย ระหว่างวันที่ 2 มีนาคม ถึง 12 มีนาคม พ.ศ. 2532
กีฬามหาวิทยาลัยโลกฤดูหนาว 1991

กีฬามหาวิทยาลัยโลกฤดูหนาว 1991  หรือการแข่งขันกีฬามหาวิทยาลัยโลกฤดูหนาวครั้งที่ 15 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Sapporo ญี่ปุ่น ระหว่างวันที่ 2 มีนาคม ถึง 10 มีนาคม พ.ศ. 2534
กีฬามหาวิทยาลัยโลกฤดูหนาว 1993

กีฬามหาวิทยาลัยโลกฤดูหนาว 1993  หรือการแข่งขันกีฬามหาวิทยาลัยโลกฤดูหนาวครั้งที่ 16 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Zakopane โปแลนด์ ระหว่างวันที่ 6 กุมภาพันธ์ ถึง 14 กุมภาพันธ์ พ.ศ. 2536
กีฬามหาวิทยาลัยโลกฤดูหนาว 1995

กีฬามหาวิทยาลัยโลกฤดูหนาว 1995  หรือการแข่งขันกีฬามหาวิทยาลัยโลกฤดูหนาวครั้งที่ 17 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Jaca สเปน ระหว่างวันที่ 18 กุมภาพันธ์ ถึง 26 กุมภาพันธ์ พ.ศ. 2538
กีฬามหาวิทยาลัยโลกฤดูหนาว 1997

กีฬามหาวิทยาลัยโลกฤดูหนาว 1997  หรือการแข่งขันกีฬามหาวิทยาลัยโลกฤดูหนาวครั้งที่ 18 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Muju เกาหลีใต้ ระหว่างวันที่ 24 มกราคม ถึง 2 กุมภาพันธ์ พ.ศ. 2540
กีฬามหาวิทยาลัยโลกฤดูหนาว 1999

กีฬามหาวิทยาลัยโลกฤดูหนาว 1999  หรือการแข่งขันกีฬามหาวิทยาลัยโลกฤดูหนาวครั้งที่ 19 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Poprad Tatry สโลวาเกีย ระหว่างวันที่ 22 มกราคม ถึง 30 มกราคม พ.ศ. 2542
กีฬามหาวิทยาลัยโลกฤดูหนาว 2001

กีฬามหาวิทยาลัยโลกฤดูหนาว 2001  หรือการแข่งขันกีฬามหาวิทยาลัยโลกฤดูหนาวครั้งที่ 20 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Zakopane โปแลนด์ ระหว่างวันที่ 7 มกราคม ถึง 17 มกราคม พ.ศ. 2544
หลุมยุบ

หลุมยุบ  คือ ธรณีพิบัติภัยประเภทหนึ่ง ที่มีลักษณะพื้นผิวพังทลายเป็นหลุม ซึ่งเกิดจากหินตะกอนที่มีองค์ประกอบทางเคมีจำพวกคาร์บอเนต เช่น หินปูน ชั้นเกลือ หรือ หินตามธรรมชาติที่สามารถถูกละลายด้วยน้ำ ซึ่งเมื่อเกิดการไหลเวียนของน้ำใต้ดิน จะทำให้หินใต้ดินดังกล่าวละลาย เกิดช่องว่างใต้ดินขึ้น จนถึงจุดๆหนึ่งที่บริเวณพื้นผิวมีน้ำหนักมากเกินไป จะทำให้เกิดการถล่ม เกิดเป็นหลุมยุบ
หลุมยุบปรากฏและพบมากในหลายๆ รัฐของประเทศอเมริกา เช่น ฟลอริดา เท็กซัส อลับามา เคนตักกี้ และเพนซิวาเนีย เป็นต้น
สาเหตุการเกิดหลุมยุบ ไม่จำเป็นต้องเกิดจากธรรมชาติเท่านั้น อาจจะจากการกระทำของมนุษย์ได้ เช่น การใช้งานที่ดินทางด้านชลประทานหรือการสูบน้ำ เพื่อการก่อสร้างและพัฒนา หรือมีการก่อสร้างและส่งผลกระทบทำให้เกิดการเปลี่ยนทางน้ำ หรือระบบทางน้ำธรรมชาติใหม่ หรือ มีการปล่อยน้ำจากโรงงานอุตสาหรรม ซึ่งจากที่กล่าวมาทำให้เกิดหลุมยุบได้ หรือการบรรทุกของที่หนักเกินไป ถนนที่รถบรรทุกวิ่งผ่านมากๆ ย่อมทำให้เกิดหลุมยุบได้เร็วยิ่งขึ้น 
กระบวนการเกิดหลุมยุบ.
หลุมยุบจากธรรมชาติส่วนใหญ่เกิดจากกระบวนการละลายของชั้นหินด้วยสารละลายที่เป็นกรดหรือน้ำฝนที่เป็นกรดไหลซึมลงใต้ดิน เมื่อหินจำพวกคาร์บอเนต เช่น หินปูน หินโดโลไมต์ ทำปฏิกิริยากับน้ำสารละลายกรดก็จะเกิดการละลายกลายเป็นโพรงหรือช่องว่างใต้ผิวดิน
กีฬามหาวิทยาลัยโลกฤดูหนาว 2003

กีฬามหาวิทยาลัยโลกฤดูหนาว 2003  หรือการแข่งขันกีฬามหาวิทยาลัยโลกฤดูหนาวครั้งที่ 21 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Tarvisio อิตาลี ระหว่างวันที่ 16 มกราคม ถึง 26 มกราคม พ.ศ. 2546
กีฬามหาวิทยาลัยโลกฤดูหนาว 2005

กีฬามหาวิทยาลัยโลกฤดูหนาว 2005  หรือการแข่งขันกีฬามหาวิทยาลัยโลกฤดูหนาวครั้งที่ 22 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เมืองอินส์บรุค ออสเตรีย ระหว่างวันที่ 12 มกราคม ถึง 22 มกราคม พ.ศ. 2548
กีฬามหาวิทยาลัยโลกฤดูหนาว 2007

กีฬามหาวิทยาลัยโลกฤดูหนาว 2007  หรือการแข่งขันกีฬามหาวิทยาลัยโลกฤดูหนาวครั้งที่ 23 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ ตูริน อิตาลี ระหว่างวันที่ 17 มกราคม ถึง 27 มกราคม พ.ศ. 2550
ตะกอนไหล

ตะกอนไหล  เป็นการย้ายมวลแบบหนึ่งของมวลตะกอนซึ่งส่วนมากขนาดเล็กลงตั้งแต่ทรายเป็นต้นไป ลงมาตามความลาดชัน ในบางกรณีอาจเริ่มต้นด้วยการไถลตัวก่อน ดินไหลมี 2 ชนิด คือ แบบช้าอาจไหลตัวในอัตราไม่เกิน 1 เมตรต่อปี และแบบเร็วที่มีความเร็วมากกว่า 7-8 กิโลเมตรต่อชั่วโมง โดยทั่วไปดินไหลมักมีส่วนปลายเป็นรูปพัดหรือคล้ายลิ้นหรือบางครั้งมีลักษณะเป็นเส้นโค้งหลายเส้นขนานกันเหมือนการเกิดธารน้ำแข็ง ดินไหลมักเกิดตอนที่ฝนตกลงมาอย่างหนักติดต่อกันเป็นเวลานาน ๆ จนทำให้พื้นดินเกิดการอิ่มตัวด้วยน้ำ แต่ถ้าขนาดตะกอนมีขนาดเล็กกว่าทรายและมีปริมาณน้ำมากกว่า ลักษณะแบบนี้เป็นการเกิดตะกอนไหลที่เรียกว่าดินไหล (earth flow) หรือดินลมหอบไหล (loess flow) ทั้งดินไหลและดินหอบไหลจะเกิดในบริเวณที่มีความลาดชันสูงและมักเกิดเนื่องจากแผ่นดินไหว และถ้าหากน้ำมากกว่าและตะกอนส่วนใหญ่มีขนาดเล็กมาก ๆ จะเรียกโคลนไหล ความหนืดของโคลนไหลขึ้นอยู่กับปริมาณน้ำ ในบริเวณที่มีการระเบิดของภูเขาไฟบ่อย ๆ เถ้าถ่านของภูเขไฟอาจทำให้เกิดดินไหลเรียกว่าลาฮา (lahar) มาจากภาษาอินโดนีเซีย ซึ่งหมายถึงดินไหลในบริเวณภูเขาไฟที่ประกอบด้วนเถ้าถ่านภูเขาไฟเป็นส่วนใหญ่ เกิดตอนภูเขาไฟระเบิดหรือตอนฝนตกหนัก ๆ และอาจเคลื่อนที่มาได้ไกล ด้วยอัตราเร็ว 100 กิโลเมตรต่อชั่วโมง
กีฬามหาวิทยาลัยโลกฤดูหนาว 2009

กีฬามหาวิทยาลัยโลกฤดูหนาว 2009  หรือการแข่งขันกีฬามหาวิทยาลัยโลกฤดูหนาวครั้งที่ 24 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Harbin สาธารณรัฐประชาชนจีน ระหว่างวันที่ 18 กุมภาพันธ์ ถึง 28 กุมภาพันธ์ พ.ศ. 2552
กีฬามหาวิทยาลัยโลกฤดูหนาว 2011

กีฬามหาวิทยาลัยโลกฤดูหนาว 2011  หรือการแข่งขันกีฬามหาวิทยาลัยโลกฤดูหนาวครั้งที่ 25 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Erzurum ตุรกี ระหว่างวันที่ 27 มกราคม ถึง 8 กุมภาพันธ์ พ.ศ. 2554
กีฬามหาวิทยาลัยโลกฤดูหนาว 2013

กีฬามหาวิทยาลัยโลกฤดูหนาว 2013  หรือการแข่งขันกีฬามหาวิทยาลัยโลกฤดูหนาวครั้งที่ 26 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Trentino อิตาลี ในปี พ.ศ. 2556
กีฬามหาวิทยาลัยโลกฤดูหนาว 2015

กีฬามหาวิทยาลัยโลกฤดูหนาว 2015  หรือการแข่งขันกีฬามหาวิทยาลัยโลกฤดูหนาวครั้งที่ 27 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ Granada สเปน ในปี พ.ศ. 2558
จอบ

จอบ เป็นเครื่องมือการเกษตรสำหรับขุดดินและพรวนดิน และถางหญ้า ทำด้วยเหล็ก หน้าแบนกว้าง มีด้ามยาว
ชนิด.
จอบแบ่งออกได้เป็น 2 ชนิดคือจอบขุด จอบถาก
โมโฮ

ความไม่ต่อเนื่องของโมโฮโลวิคซิค (Mohorovicic’s discontinuity) หรือที่รู้จักในชื่อของ ในทางธรณีวิทยาและธรณีฟิสิกส์นั้น โมโฮ คือ รอยต่อระหว่างชั้นเปลือกโลก (crust) กับชั้นเนื้อโลก (mantle) โดยอยู่ที่ความลึกเฉลี่ยประมาณ 7-8 กิโลเมตร ใต้เปลือกโลกภาคพื้นสมุทร และประมาณ 30-50 กิโลเมตรใต้เปลือกโลกภาคพื้นทวีป
ประวัติ.
ในปี ค.ศ. 1909 แอนดริจา โมโฮโลวิคซิค (Andrija Mohorovicic) นักวิทยาการไหวสะเทือนชาวโครเอเชีย (Croatian seismologist) เชื่อว่ามีรอยแยกใหญ่ลึกประมาณ 50 กิโลเมตรอยู่จริงโดยอาศัยข้อมูลเวลาการเคลื่อนที่ที่วัดได้จากสถานีวัดคลื่นไหวสะเทือนรุ่นแรกๆของยุโรป เขาได้สังเกตพบการก้าวกระโดดของคลื่นปฐมภูมิ (P-wave) และคลื่นทุติยภูมิ (S-wave) ที่มีความสัมพันธ์กับความเร็วของคลื่นไหวสะเทือน, ความหนาแน่นที่เพิ่มขึ้นจากชั้นเปลือกโลก (crust) ไปยังชั้นเนื้อโลก (mantle) ซึ่งราวๆ 15 ปีต่อมา เบนโน กูเต็นเบิร์ก (Benno Gutenberg) ได้ค้นพบปรากฏการณ์ที่ว่านี้เช่นกัน การค้นพบการหักเหของคลื่นไหวสะเทือน (seismic refraction) ที่ได้จากการวัดการระเบิดอย่างรุนแรงในช่วงต้นของ ค.ศ. 1960 ถือได้ว่าเป็นจุดเริ่มต้นที่สำคัญในการศึกษาวิจัยในหัวข้อ “ความไม่ต่อเนื่องของโมโฮโลวิคซิค (Mohorovicic’s discontinuity) ”
การศึกษาโมโฮ.
ในปัจจุบันได้มีการศึกษาโมโฮในเชิงลึกทำให้ โมโฮ ถูกแบ่งออกเป็น 2 ประเภทคือ seismological moho โดยอาศัยการศึกษาพฤติกรรมของคลื่นไหวสะเทือน และ petrological moho ซึ่งอาศัยการศึกษาทางศิลาวรรณนา (petrology) โดยในทางทฤษฎีมีความเชื่อว่า petrological moho อยู่ลึกกว่า seismological moho ทั้งนี้ทั้งนั้นยังคงต้องอาศัยข้อทางงานวิจัยต่อไป
จักรกฤษณ์ คชรัตน์

จักรกฤษณ์ คชรัตน์ ชื่อเล่น โจ้ เกิดเมื่อวันที่ 13 มิถุนายน พ.ศ. 2518 เป็นนักแสดงชายชาวไทย
ประวัติ.
เกิดที่ตำบลแสมสาร อำเภอสัตหีบ จังหวัดชลบุรี ก่อนย้ายไปอยู่กรุงเทพมหานครเมื่ออายุ 4 ขวบ ได้แสดงละครโทรทัศน์ในแนวจักร ๆ วงศ์ ๆ เรื่องแรก คือ "สี่ยอดกุมาร" ก่อนจะสร้างชื่ออย่างโด่งดัง จากละครโทรทัศน์เรื่อง "ทองเนื้อเก้า" ในบทบาทของ "เณรวันเฉลิม" ก่อนที่ชีวิตจะหันเหก้าวพลาดไปในเรื่องยาเสพติด เมื่อเป็นผู้ติดยาเสพติด ก่อนใช้เวลาหลายปีในการเลิก เมื่อเลิกได้เด็ดขาดแล้วมีโอกาสร้องเพลง ออกอัลบั้มและได้กลับมารับงานแสดงอีกครั้ง ในบทของ "ดวล" เด็กวัยรุ่นที่ติดยาในละครโทรทัศน์เรื่อง "ข้ามสีทันดร" ในปี พ.ศ. 2542 จากการชักชวนของสยาม สังวริบุตร ซึ่งตอนแรกเจ้าตัวเองไม่อยากเล่น เพราะคิดว่าจะทำได้ไม่ดีแต่สุดท้ายก็ตัดสินใจรับบทบาทนั้น ซึ่งการแสดงครั้งนั้น ทำให้ได้มีโอกาสร่วมแสดงกับนักแสดงชั้นนำหลายคน เช่น ดวงดาว จารุจินดา, สุวนันท์ คงยิ่ง รวมถึง ธีรภัทร์ สัจจกุล ซึ่งเป็นนักแสดงนำ ละครโทรทัศน์เรื่องนี้ก็ทำให้ได้กลับมามีชื่อเสียงอีกครั้งจนได้รับรางวัลโทรทัศน์ทองคำในบทบาทนักแสดงสมทบยอดเยี่ยม และกลับมามีผลงานอีกครั้ง 
อีกทั้งยังเคยออกหนังสืออัตชีวประวัติตัวเองในปี พ.ศ. 2545 ชื่อ "ชีวิตข้า ชีวิตดารา ชีวิตยาเสพติด" ที่มีเนื้อหาบอกเล่าถึงชีวิตขณะที่ติดยาเสพติดอยู่ด้วย
ทะเลสาบน้ำเค็ม

ทะเลสาบน้ำเค็ม  เป็นตัวที่ใช้แยกน้ำเค็มบริเวณตื้น หรือพวกน้ำกร่อย ออกจากพวกทะเลจริง ๆ แยกโดยมีแนวหาดทรายกั้น หรือสันดอนทราย หรือแนวปะการัง เป็นต้น ดังนั้นในส่วนที่ถูกโอบล้อมไปด้วยแนวเหล่านี้ หรือที่ถูกโอบล้อมด้วยเกาะรูปวงแหวนที่เกิดจากแนวหินปะการัง (atoll reef) เรียกว่า ทะเลสาบน้ำเค็ม ในส่วนที่กล่าวถึงเรื่องปะการังนั้น ทะเลสาบน้ำเค็ม (lagoon) นั้น อาจกล่าวได้อีกว่าเป็นแนวหลังปะการัง (backreef) ซึ่งจะเป็นคำที่นักวิทยาศาตร์ด้านปะการัง หมายถึงว่าเป็นบริเวณเดียวกัน
ทะเลสาบน้ำเค็ม หมายถึงชายฝั่งทะเลสาบ ซึ่งได้มาจากการเกิดของพวกสันดอนทราย หรือแนวปะการังตามแนวชายฝั่ง บริเวณน้ำตื้น และทะเลสาบน้ำเค็มในเกาะรูปวงแหวนที่เกิดจากแนวหินปะการัง (atoll reef) นั้นเกิดจากการโตของปะการัง และบริเวณตรงกลางค่อย ๆ จมลงอย่างช้า ๆ บริเวณที่มีทะเลสาบน้ำเค็มที่มีน้ำจืดไหลมาเติมอยู่เรื่อย ๆ เรียกว่า ชะวากทะเล (estuary)
การเกิดทะเสสาบน้ำเค็ม.
ทะเลสาบน้ำเค็ม เกิดจากการปิดกั้นของปะการัง โดยมากมักเป็นรูปวงกลม มีทางน้ำแคบ ๆ เข้าออกได้
ทะเลสาบน้ำเค็มชายฝั่งทะเล เกิดจาการปิดกั้นของสันดอนบริเวณปากอ่าว แต่ยังมีทางออกแคบ ๆ ให้น้ำไหลผ่านได้ ในประเทศไทยพบทะเลสาบน้ำเค็ม ชายฝั่งทะเลเพียงแห่งเดียว คือ ทะเลสาบสงขลา ซึ่งเกิดจากการงอกของสันดอนมาปิดล้อมบริเวณที่เป็นอ่าวอยู่แต่เดิม ทำให้เกิดเป็นพื้นที่ภายในแผ่นดินขึ้นสันทรายที่งอกยื่นยาวมาปิดกั้นทะเลสาบสงขลานั้น มีความยาวจากเหนือไปใต้ประมาณ 100 กิโลเมตร
ทะเลสาบน้ำเค็มในประเทศไทย.
ทะเลสาบน้ำเค็มในประเทศไทยนั้นมีอยู่ 2 แห่งคือ
ริโอ เฟอร์ดินานด์

ริโอ เฟอร์ดินานด์  เกิดเมื่อวันที่ 7 พฤศจิกายน ค.ศ. 1978 เป็นนักฟุตบอลชาวอังกฤษ เชื้อสายเซนต์ลูเชีย (พ่อและแม่เป็นชาวเซนต์ลูเชีย) เริ่มต้นค้าแข้งกับทีม เวสต์แฮม ยูไนเต็ด ตั้งแต่ปี ค.ศ. 1995 นอกจากนี้ยังเคยถูกยืมตัวไปเล่นให้กับ โบร์นมัท ก่อนย้ายไปลีดส์ ยูไนเต็ด เมื่อปี 2000 ค่าตัว 18 ล้านปอนด์ ตามด้วยแมนเชสเตอร์ยูไนเต็ด ในอีก 2 ปีให้หลัง ด้วยค่าตัว 28 ล้านปอนด์ ซึ่งเป็นสถิติกองหลังที่ค่าตัวแพงที่สุดในโลกในเวลานั้น
ทีมชาติ.
ริโอ เฟอร์ดินานด์ เคยติดทีมชาติอังกฤษชุด อายุไม่เกิน 21 เมื่อปี 1997 ถึง 2000 โดยลงเล่นไปทั้งหมด 5 นัด 
ส่วนผลงานกับทีมชาติชุดใหญ่เคยเล่นตั้งแต่ปี 1997 เช่นเดียวกัน
เป็นตัวหลักทีมชาติอังกฤษ ตั้งแต่ปี2000
ราชมงคลเกมส์ ครั้งที่ 26

กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 26 (รัตนโกสินทร์เกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 30 มกราคม ถึง 6 กุมภาพันธ์ พ.ศ. 2553 ณ มหาวิทยาลัยเทคโนโลยีราชมงคลรัตนโกสินทร์ จังหวัดนครปฐม
พิธีเปิดการแข่งขัน.
การแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 26 "รัตนโกสินทร์เกมส์" มีพิธีเปิดอย่างเป็นทางการในวันที่ 31 มกราคม พ.ศ. 2553 ณ สนามกีฬากลาง มหาวิทยาลัยเทคโนโลยีราชมงคลรัตนโกสินทร์ จังหวัดนครปฐม โดยได้รับเกียรติจาก หม่อมหลวงปนัดดา ดิศกุล ผู้ว่าราชการจังหวัดนครปฐม เป็นประธาน
ในพิธีเปิดมี ผศ.จาตุรนต์ ธนสมบูรณ์ อดีตนักกีฬาเทเบิลเทนนิส เป็นนักกีฬาอาวุโส กล่าวนำปฏิญาณ สำหรับการจุดคบเพลิง มีนายสุรเด่น ชื่อลือชา นักกีฬากรีฑา เป็นผู้วิ่งถือคบเพลิงเข้าสู่สนาม และนางสาวภาวินี ลายบัว นักกีฬาหมากล้อม เป็นผู้วิ่งถือคบเพลิงไปยังกระถางจำลอง จากนั้นใช้ลูกหนูยิงไปยังกระถางคบเพลิงบนอัฒจันทร์ ไฟสัญลักษณ์แห่งการแข่งขันจึงลุกโชติช่วงขึ้น พร้อมกับพลุที่ถูกจุดขึ้นอย่างสว่างไสว
และจากนั้นตามด้วยการแสดงในชุดแรกมีชื่อว่า "องค์อินทราอำนวยชัย" การแสดงชุดที่ 2 ในชื่อชุด "ศิลปะไทยในสยาม" เป็นการแสดงศิลปะของแต่ละภาค เพื่อเป็นต้อนรับคณะนักกีฬาและเจ้าหน้าที่จากมหาวิทยาลัยเทคโนโลยีราชมงคลที่เดินทางมาจากทุกภาคทั่วประเทศ และการแสดงชุดสุดท้าย มีชื่อว่า "ดอกบัวสวรรค์งามมิ่งขวัญราชมงคล" ซึ่งดอกบัวเป็นดอกไม้ประจำของมหาวิทยาลัยเทคโนโลยีราชมงคล เป็นการแสดงถึงพลังสามัคคีของชาวราชมงคลทั้ง 9 แห่ง
สัญลักษณ์ประจำการแข่งขัน.
การแข่งขันกีฬาราชมงคลเกมส์ ครั้งที่ 26 (รัตนโกสินทร์เกมส์) มีสัญลักษณ์ประจำการแข่งขันเป็นรูปช้างและเปลวไฟ
เปลวไฟ คือ ไฟจากคบเพลิงการแข่งขันกีฬา เมื่อรวมกับงวงช้าง จะมีรูปทรงเป็นอักษร "ร" หมายถึง รัตนโกสินทร์
ช้าง คือ สัตว์มงคลประจำมหาวิทยาลัย และใช้สีแดง ซึ่งเป็นสีประจำมหาวิทยาลัยเทคโนโลยีราชมงคลรัตนโกสินทร์
R สื่อถึงชื่อของมหาวิทยาลัย (Rattanakosin)
แถบสีเหลือง แดง เขียว น้ำเงิน สื่อถึงสีสัญลักษณ์กีฬาสากล และเป็นสีประจำพื้นที่ของมหาวิทยาลัยทั้ง 4 แห่ง ได้แก่ ศาลายา บพิตพิมุขจักรวรรดิ วังไกลกังวล และเพาะช่าง
สัตว์นำโชคประจำการแข่งขัน คือ พลายรัตนะ
ฉากแท่นบูชาอิเซนไฮม์

ฉากแท่นบูชาอิเซนไฮม์  เป็นฉากแท่นบูชาที่เขียนโดยแม็ทไทอัส กรึนวอลด์จิตรกรคนสำคัญชาวเยอรมันของสมัยเรอเนซองส์ ที่ปัจจุบันตั้งแสดงอยู่ที่พิพิธภัณฑ์อุนเทอร์ลินเดนที่โคลมาร์ในประเทศฝรั่งเศส 
“ฉากแท่นบูชาอิเซนไฮม์” ที่เขียนโดยแม็ทไทอัส กรึนวอลด์ระหว่างปี ค.ศ. 1512 ถึงปี ค.ศ. 1516 เป็นงานชิ้นที่ใหญ่ที่สุดและชิ้นเอกของกรึนวอลด์ที่เขียนสำหรับสำนักสงฆ์เซนต์แอนโทนีในอิเซนไฮม์ไม่ไกลจากโคลมาร์ ซึ่งเป็นสำนักสงฆ์ที่มีชื่อในการบำบัดโรคภัย นักบวชนิกายอันโตนินของสำนักสงฆ์มีชื่อเสียงในการรักษาผู้ป่วยด้วยโรคผิวหนังเช่น ergotism ที่อาการปรากฏในภาพเขียน
องค์ประกอบ.
ฉากแท่นบูชาประกอบด้วยปีกสองชุดที่แสดงได้สามมุม มุมแรกเป็นฉาก “การตรึงกางเขนของพระเยซู” ขนาบด้วยภาพนักบุญแอนโทนี แอ็บบ็อททางขวา และ นักบุญเซบาสเตียนทางซ้าย ฐานฉากแท่นบูชาเป็นภาพ “การบรรจุพระเยซู” ที่ยังคงเห็นในมุมมองที่สอง เมื่อเปิดปีกใหญ่สุดด้านนอกออกเป็นมุมมองที่สองก็จะเป็นภาพ “การประกาศของเทพ”, และพระแม่มารี “อาบน้ำให้พระเยซูพร้อมด้วยกลุ่มเทวดาขับเพลง” และ “พระเยซูคืนชีพ” มุมมองในสุดเป็นภาพ “การล่อใจนักบุญแอนโทนี” และภาพ “การพบปะระหว่างนักบุญแอนโทนีและนักพรตพอล” และงานแกะฉากแท่นบูชาดั้งเดิมบนไม้ปิดทองโดยนิโคลัส ฮาเกอเนาจากราว ค.ศ. 1490 ในปัจจุบันฉากแท่นบูชาถูกแบ่งเป็นชั้นๆ ซึ่งทำให้แต่ละชิ้นแยกจากกันซึ่งทำให้มองเห็นภาพได้ทุกภาพ นอกไปจากฉากแท่นบูชาเดิมที่มิได้มีภาพขนาบในมุมมองที่สาม งานสลักไม้ตอนบนและตอนล่างของฉากถูกทำลายไประหว่างการปฏิวัติฝรั่งเศส
มวยไทยในวัฒนธรรมประชานิยม

มวยไทยในวัฒนธรรมประชานิยม มวยไทยเป็นศิลปะการต่อสู้ที่ได้รับความนิยมอย่างมากใน อาเซียน, เอเชีย, ญี่ปุ่น, เกาหลี, ยุโรป, อเมริกา รวมถึงประเทศรัสเซีย ซึ่งความนิยมดังกล่าว นอกเหนือจากการเป็นกีฬาแล้ว มวยไทยยังได้รับการกล่าวว่าเป็นสื่อทางวัฒนธรรมที่สำคัญ โดยได้มีการนำเสนอศิลปะมวยไทยในสื่อต่างๆหลายรูปแบบ ทั้งในรูปแบบของ ภาพยนตร์, รายการโทรทัศน์, หนังสือการ์ตูน, แอนิเมชัน รวมถึงในรูปแบบของวิดีโอเกม
ประวัติ.
มวยไทยเริ่มเป็นที่รู้จักไปทั่วโลก ภายหลังจากที่โอซามู โนกูจิ ได้นำมวยไทยไปดัดแปลงเป็นมวยคิกบ็อกซิ่ง แล้วอ้างว่ามวยไทยลอกแบบมาจากคิกบ็อกซิ่ง ครูยอดธง เสนานันท์ จึงนำทัพนักกีฬามวยไทยไปชกกับนักมวยคิกบ็อกซิ่งชาวญี่ปุ่น เพื่อพิสูจน์ว่ามวยไทยคือศิลปะการต่อสู้ป้องกันตัวต้นตำรับที่มีมาช้านาน
รวมทั้งอาจารย์สุรชัย ศิริสูตร์ เป็นบุคคลรายสำคัญ ผู้นำวิชามวยไทยไปเผยแพร่ในสหรัฐอเมริกาจนเป็นที่รู้จักกันอย่างแพร่หลายอย่างต่อเนื่องมาจนถึงปัจจุบัน และในปัจจุบัน ทัชชกร ยีรัมย์ นักแสดงภาพยนตร์ชาวไทย ได้นำเสนอรูปแบบการต่อสู้โดยใช้วิชามวยไทยแบบต่างๆในฉากต่อสู้และเป็นที่ยอมรับไปทั่วโลก รวมถึง ได้มีการจัดการแข่งขัน ไทยไฟท์ ซึ่งเป็นรายการแข่งขันระดับโลกที่ได้รับการสนับสนุนจากทั้งทางภาครัฐและเอกชน
มังงะ–แอนิเมชัน.
สิ่งสืบเนื่องในกระแสวัฒนธรรมมวยไทย ส่งผลให้เกิดตัวละครในมังงะและแอนิเมชันที่มีชื่อเสียงหลายซีรีส์ อาทิ มีนักมวยไทย เช่น สมาน  จากการ์ตูนเรื่อง "ลูกเตะอสูร"  เป็นนักมวยไทยที่ทำการต่อสู้กับนักคาราเต้ นามว่า "ทาดาชิ ซาวามูระ" โดยปรากฏตัวในรูปแบบการ์ตูนแอนิเมชัน รวมทั้งมีการปรากฏตัวของตัวการ์ตูนที่ใช้วิชามวยไทยที่มีชื่อเสียงอาทิ:
วิดีโอเกม.
ในเกมต่อสู้ มักมีการสร้างตัวละครที่เป็นนักมวยไทยปรากฏตัวอยู่บ่อยครั้ง อาทิ:
อื่น ๆ.
<templatestyles src="Col-begin/styles.css"/>
บิเบลียเพาเพรุม

บลิเบีย เพาเพรุม (ออกเสียง) “Biblia pauperum” แปลตรงตัวว่า “พระคัมภีร์สำหรับคนยากจน” คือคัมภีร์ไบเบิลประกอบภาพที่เริ่มสร้างกันในตอนปลายยุคกลาง การสร้างพระคัมภีร์ภาพก็เพื่อสร้างพระคัมภีร์ให้เป็นงานจักษุศิลป์ “บลิเบีย เพาเพรุม” แตกต่างจาก “พระคัมภีร์ประกอบภาพ” (illustrated Bible) ที่ภาพเป็นรองจากเนื้อหา แต่ “บลิเบีย เพาเพรุม” เป็นพระคัมภีร์ที่ภาพเป็นหัวใจหลัก โดยมีคำบรรยายประกอบเพียงเล็กน้อยหรือบางครั้งก็จะไม่มีคำบรรยายเลย คำพูดโดยตัวแบบในจุลจิตรกรรมหนังสือวิจิตรก็อาจจะเป็นคำพูดที่เขียนบนแถบม้วนที่ออกมาจากปากผู้พูด ที่คล้ายกับการเขียนการ์ตูนสมัยใหม่ ภาษาที่ใช้ก็จะเป็นภาษาท้องถิ่นแทนที่จะเป็นภาษาลาติน
จัสติน ลอง

จัสติน เจคอบ ลอง  เกิดเมื่อวันที่ 2 มิถุนายน ค.ศ. 1978 เป็นนักแสดงชาวอเมริกัน เป็นที่รู้จักในบทบาทในภาพยนตร์อย่างเรื่อง "Jeepers Creepers", "", "Waiting...", "Live Free or Die Hard/Die Hard 4.0", "He's Just Not That Into You", "Drag Me To Hell", และซีรีส์ตลกทางช่องเอ็นบีซี "Ed"
น้ำคร่ำอุดหลอดเลือด

ภาวะน้ำคร่ำอุดหลอดเลือด  เป็นภาวะฉุกเฉินทางสูติศาสตร์ที่พบน้อยและยังไม่เป็นที่เข้าใจแน่ชัด เกิดจากการที่มีน้ำคร่ำ หรือเส้นผม หรือเศษชิ้นเนื้อต่างๆ ของทารกหลุดเข้าสู่กระแสเลือดของมารดาผ่านทางรกในขณะคลอดและทำให้เกิดอาการแพ้ ภาวะนี้ทำให้เกิดความล้มเหลวในระบบหัวใจและปอด ทำให้เกิดภาวะเลือดแข็งตัว และเป็นอันตรายถึงชีวิตแก่มารดาได้
ในปี พ.ศ. 2484 Steiner และ Luschbaugh อธิบายภาวะน้ำคร่ำอุดหลอดเลือดเป็นครั้งแรก หลังจากพบเศษชิ้นเนื้อของทารกในเส้นเลือดปอดของมารดาที่เสียชีวิตขณะคลอด
ข้อมูลปัจจุบันจาก National Amniotic Fluid Embolus Registry ทำให้เชื่อว่ากลไกการเกิดโรคนี้คล้ายคลึงกับภาวะแพ้รุนแรงมากกว่าภาวะเส้นเลือดอุดตัน ทำให้มีการเสนอให้ใช้คำว่า "กลุ่มอาการแพ้รุนแรงจากการตั้งครรภ์ (Anaphylactoid syndrome of pregnancy) " ขึ้นใช้แทนคำเดิม เนื่องจากในมารดาที่มีอาการและอาการแสดงเข้ากันได้กับภาวะน้ำคร่ำอุดหลอดเลือดนั้นไม่ได้พบเศษชิ้นเนื้อของทารกหรือน้ำคร่ำในเส้นเลือดปอดเสมอไป
การวินิจฉัยภาวะน้ำคร่ำอุดหลอดเลือดมักได้จากการชันสูตรโดยพบเซลล์สความัสของทารกในเส้นเลือดปอดของมารดา อย่างไรก็ดี เซลล์สความัสของทารกก็พบได้บ่อยในเส้นเลือดของมารดาที่ไม่มีอาการ สำหรับในมารดาที่มีอาการรุนแรงมากนั้นการพบเซลล์สความัสของทารกในตัวอย่างเลือดที่ได้จาก distal port ของ pulmonary artery catheter ถือว่าทำให้นึกถึงภาวะน้ำคร่ำอุดหลอดเลือดแต่ไม่ใช่เกณฑ์การวินิจฉัย การวินิจฉัยในปัจจุบันใช้การวินิจฉัยโดยการคัดออกที่มีพื้นฐานอยู่บนอาการแสดงทางคลินิก โดยยังต้องนึกถึงสาเหตุอื่นที่ทำให้มี hemodynamic instability ด้วย
อุบัติการณ์.
ภาวะน้ำคร่ำอุดหลอดเลือดนั้นพบน้อยมาก การศึกษาวิจัยส่วนใหญ่ประมาณไว้ว่าเกิดขึ้นหนึ่งรายต่อการคลอด 8,000-80,000 ครั้ง การศึกษาชิ้นหนึ่งติดตามกลุ่มประชากรย้อนหลังในการเกิด 3 ล้านครั้ง พบว่ามีกรณีน้ำคร่ำอุดหลอดเลือด 7.7 รายต่อการเกิด 100,000 ครั้ง
เดวิด ดูคอฟนี

เดวิด วิลเลียม ดูคอฟนี  เกิดเมื่อวันที่ 7 สิงหาคม ค.ศ. 1960 เป็นนักแสดงชายชาวอเมริกัน เขาได้รับรางวัลลูกโลกทองคำจากบท สายลับพิเศษเอฟบีไอ ฟ็อกซ์ มัลเดอร์ ในซีรีส์เรื่อง "The X-Files" และบทแฮงก์ มูดี ในซีรีส์ "Californication"
แมตทิว บรอเดริก

แมตทิว บรอเดริก  เป็นนักแสดงชาวอเมริกัน มีผลงานทั้งแสดงภาพยนตร์และละครเวที เคยรับบทในเรื่อง "Ferris Bueller's Day Off", บท นิก ทาโทปูลอส ใน "Godzilla" และบทเดวิด ไลต์แมนใน "WarGames" และยังพากย์เสียงซิมบ้า (ผู้ใหญ่) ใน "เดอะไลอ้อนคิง" และ "" เขายังพากย์เสียงแท็ก เดอะคอบเบลอร์ใน "The Thief and the Cobbler" เขายังรับบทลีโอ บลูม ในภาพยนตร์และละครบรอดเวย์เรื่อง "The Producers" และรับบทพันเอกโรเบิร์ต กูด ชอว์ ใน "Glory"
เจาะจิตผ่าปริศนา

เจาะจิตผ่าปริศนา  (ในประเทศไทย ภาพยนตร์ชุดนี้ออกอากาศทางช่อง True Series ของ True Visions ปัจจุบันฉายทาง Warner TV THAI ผ่านกล่อง GMMZ PAY TV ช่อง 399 และตามที่ออกเป็นสื่อบันเทิงตามบ้าน ที่ผลิตและจัดจำหน่ายโดยบริษัท แคททาลิสต์ อัลลายแอนซ์ ประเทศไทย จำกัด) เป็นชื่อภาพยนตร์ชุดสืบเนื่องออกฉายทางโทรทัศน์ในสหรัฐอเมริกา ที่ผลิตโดยช่องซีบีเอส ร่วมกับบริษัท Primrose Hill Productions ในเครือของ Warner Bros. Television ออกฉายในสหรัฐอเมริกาเมื่อ 23 กันยายน พ.ศ. 2551 เป็นเรื่องราวเกี่ยวกับนักจิตวิทยาที่ชื่อแพทริก เจน ที่มีความรู้ความสามารถในการสะกดจิตคน มาเป็นที่ปรึกษาอิสระในสำนักสืบสวนแคลิฟอร์เนีย (California Bureau of Investigation) ซึ่งตั้งอยู่ในเมืองแซคราเมนโต รัฐแคลิฟอร์เนีย เขาเป็นคนช่างสังเกตและจดจำได้อย่างยอดเยี่ยม ในการแก้ปัญหาคดีอาชญากรรมอย่างร้ายแรง ด้วยการใช้ทักษะความช่างสังเกตที่น่าประหลาดใจของเขา บ่อยครั้งเขาได้ใช้ความสามารถในการเป็นนักสะกดจิต ในการคลี่คลายปริศนาแต่ละครั้ง หลังจากสูญเสียภรรยาและลูกให้กับเรดจอห์น ฆาตกรต่อเนื่องที่ยังลอยนวล ซึ่งในความเป็นจริง สำนักสืบสวนแคลิฟอร์เนียไม่มีแล้วในปัจจุบัน เนื่องจากถูกยุบรวมกับอีกหน่วยงานหนึ่งในปี พ.ศ. 2552 กลายเป็นสำนักสืบสวนและข่าวกรองแคลิฟอร์เนีย (California Bureau of Investigation and Intelligence) ภาพยนตร์เรื่องนี้จบการออกอากาศไปแล้วเมื่อวันที่ 18 กุมภาพันธ์ พ.ศ. 2558 ด้วยจำนวนการออกอากาศ 7 ฤดูกาล 151 ตอน
ดนตรีสมัยโรแมนติก

สมัยโรแมนติก เป็นยุคของดนตรีคลาสสิกในช่วงคริสต์ศตวรรษที่ 19 (ค.ศ. 1810–1910) ซึ่งเน้นอารมณ์ของดนตรีมากกว่าความสมดุลของบทตอน และเน้นความเป็นตัวตนของคีตกวีมากกว่ากฎเกณฑ์ทางดนตรีที่มีมาแต่เดิม
คำว่า "โรแมนติก" นั้นได้รับการนำมาประยุกต์ใช้ในวงการดนตรี ค.ศ. 1810 ซึ่งเอามาจากวงการวรรณกรรม มีความหมายว่า อารมณ์ที่รุนแรงของมนุษย์ โดยลักษณะดนตรีแบบโรแมนติกนี้เริ่มขึ้นในงานของนักประพันธ์เพลงและนักดนตรีชื่อลูทวิช ฟัน เบทโฮเฟิน ดนตรีสมัยโรแมนติกนั้นเริ่มต้นด้วยเพลงขับร้องและเพลงเปียโนสั้น ๆ ต่อมาเป็นเพลงสำหรับวงออร์เคสตรา
ลักษณะ.
ดนตรีสมัยโรแมนติกมีลักษณะของแนวทำนองที่เต็มไปด้วยการบรรยายความรู้สึก มีแนวทำนองเด่นชัด ลักษณะการแบ่งวรรคตอนเพลงไม่ตายตัว การประสานเสียงได้พัฒนาต่อจากสมัยคลาสสิกทำให้เกิดการคิดคอร์ดใหม่ ๆ เพิ่มขึ้น เพื่อใช้แสดงออกถึงอารมณ์และความรู้สึก มีการนำคอร์ดที่เสียงไม่กลมกลืนมาใช้มากขึ้น มีการใช้โน้ตนอกคอร์ด บันไดเสียงที่มีโน้ตครึ่งเสียง (chromatic scale) การเปลี่ยนบันไดเสียงหนึ่งไปอีกบันไดเสียงหนึ่งอย่างคาดไม่ถึง การประสานเสียงแบบสหศัพท์ (homophony) ยังคงเป็นลักษณะเด่นสืบเนื่องมาจากสมัยคลาสสิก การใช้เสียงดัง-เบา มีตั้งแต่ ppp ไปจนถึง fff คีตลักษณ์ของเพลง (form) ยังคงเป็นแบบโซนาตาฟอร์มแบบสมัยคลาสสิก แต่มีความยืดหยุ่นของโครงสร้าง
ในยุคนี้ดนตรีบรรเลงและบทเพลงสำหรับเปียโน เป็นที่นิยมประพันธ์กันมากขึ้น ลักษณะของวงออร์เคสตราจะมีขนาดใหญ่ขึ้นตามแต่ผู้ประพันธ์เพลงจะกำหนด เพลงคฤหัสถ์หรือเพลงสำหรับชาวบ้านเป็นที่นิยมประพันธ์กัน แต่เพลงโบสถ์ก็ยังคงมีการประพันธ์อยู่เช่นกัน ในลักษณะของเพลงแมส ที่ใช้เพื่อประกอบศาสนพิธี และเพลงเรเควียม ที่ใช้ในพิธีศพ สำหรับบทเพลงอุปรากร และเพลงร้องก็มีพัฒนาการควบคู่ไป เนื้อร้องมีตั้งแต่การล้อการเมือง ความรัก ไปจนถึงเรื่องโศกนาฏกรรม
ซันตากอสตันซา

โบสถ์ซันตากอสตันซา  เป็นโบสถ์โรมันคาทอลิกที่ตั้งอยู่ที่กรุงโรมในประเทศอิตาลี โบสถ์ซันตากอสตันซาสร้างขึ้นโดยจักรพรรดิคอนสแตนตินที่ 1 เพื่อเป็นที่ฝังพระศพเจ้าหญิงคอนสแตนตินาและเฮเลนาพระราชธิดา ต่อมาคอนสแตนตินาได้รับการยกฐานะขึ้นเป็นนักบุญ ที่มีชื่อในภาษาอิตาลีว่าคอนสแตนซา ที่เป็นชื่อของวัดดังกล่าว
ประวัติ.
โบสถ์ซันตากอสตันซาสร้างภายใต้พระราชูปถัมภ์ของจักรพรรดิคอนสแตนตินที่ 1 อาจจะโดยคอนสแตนติเนียข้างสุสานซานตาอักเนเซฟูโอรีเลอมูรา ที่เป็นที่ฝังศพของนักบุญแอ็กเนสผู้กล่าวกันว่าเป็นผู้รักษาคอนสแตนตินา หลังจากที่เสียชีวิตไปแล้วคอนสแตนตินาและเฮเลนาก็ได้รับการบรรจุที่นี่
หลังจากที่คอนสแตนตินาได้รับการยกฐานะขึ้นเป็นนักบุญแล้วสมเด็จพระสันตะปาปาอเล็กซานเดอร์ที่ 4 ก็ทรงสถาปนามอโซเลียมขึ้นเป็นวัดในปี ค.ศ. 1254 หลังจากที่โบสถ์ได้รับการบูรณะในปี ค.ศ. 1620 โดยพระคาร์ดินัลฟาบริซิโอ เวราลลีแล้วโลงหินของคอนสแตนตินาก็ถูกนำไปเก็บไว้ยังพิพิธภัณฑ์วาติกัน
ที่ตั้งและโครงสร้าง.
ตัวสิ่งก่อสร้างปัจจุบันของโบสถ์ซันตากอสตันซาตั้งอยู่บนตอนใต้ของบาซิลิกาสุสานซานตาอักเนเซฟูโอรีเลอมูราไม่ไกลจากถนนโนเมนทานา ราวสามกิโลเมตรทางเหนือจากประตูกำแพงออเรเลีย ตึกทรงกลมมีเส้นผ่าศูนย์กลาง 29 เมตรโดยมีห้องกลมกลางกว้าง 11.5 เมตร แยกด้วยจรมุขที่กระจายออกไปจากศูนย์กลางที่รองรับด้วยเสาสิบสองคู่
ด้านนอกของโบสถ์ซันตากอสตันซายังเป็นงานดั้งเดิมที่เมื่อแรกสร้างนอกจากจรมุขด้านนอกที่หายไป สิ่งที่ยังคงเหลืออยู่ภายในสิ่งก่อสร้างตกแต่งอย่างวิจิตรด้วยหินอ่อนและชิ้นโมเสกที่เป็นนัยยะถึงผู้สร้างที่มีฐานะร่ำรวยทั้งตั้งแต่สมัยเพกันและต่อมาในสมัยคริสเตียน เสาสิบสองคู่ที่ล้อมรอบโถงกลมกลางทำด้วยหินอ่อนเขียวแดงอันงดงาม และเป็นสีที่เข้ากับจุดที่ตัดกัน เพดานของจรมุขเป็นเพดานโค้งตกแต่งด้วยโมเสกที่ทำให้คิดถึงความเชื่อของคริสเตียนยุคแรก งานตกแต่งโมเสกเชื่อกันว่าเป็นงานที่สื่อความเชื่อในเรื่องสิ่งที่เกิดขึ้นหลังจากที่เสียชีวิตไปแล้ว ในซุ้มเล็กสองซุ้มเป็นงานโมเสกที่เก่าที่สุดที่เป็นเรื่องคริสต์ศาสนา ภาพหนึ่งเป็นโมเสสรับพันธสัญญาเดิม และอีกภาพหนึ่งเป็นพระเยซูมอบพันธสัญญาใหม่ที่ประทับด้วยอักษร “XP” ให้นักบุญเปโตร
เชิงอรรถและอ้างอิง.
<templatestyles src="Reflist/styles.css" />
<templatestyles src="Refbegin/styles.css" />
อลัน สมิธ

อลัน สมิธ (เกิด 28 ตุลาคม ค.ศ. 1980) เป็นโค้ชฟุตบอลและอดีตนักฟุตบอลอาชีพชาวอังกฤษ สมิธเริ่มมีชื่อเสียงในฐานะกองหน้าและปีกขวา แต่ต่อมาก็กลายเป็นมิดฟิลด์ตัวโฮลดิ้ง
สมิธ สามารถทำประตูได้ในนัดแรกที่เขาลงเล่นให้กับทีมในนัดที่พบกับ ลิเวอร์พูล ในเดือนกันยายนปี 1998 และทำให้เขากลายเป็นตัวเลือกแรกในตำแหน่งศูนย์หน้าคู่กับ จิมมี โฟลยด์ ฮัสเซิลบังก์ ช่วยกันถล่มประตูด้วยความกระหายและเล่นเกมรุกอย่างเต็มที่ การเล่นที่ค่อนข้างรุนแรงและใจร้อนของเขาทำให้เขาถูกไล่ออกจากสนามในศึกแชมเปี้ยนส์ ลีก ปี 2000/01 และนั่นก็ทำให้เขาต้องเรียนรู้ว่าควรจะใจเย็นมากขึ้น
หลังจากนั้นเขากลับมาลงเล่นให้กับทีมและสามารถทำ 11 ประตูให้กับ ลีดส์ ในฤดูกาล 2001/02 สมิธ ได้ลงเล่นในตำแหน่งกองกลางมากขึ้นเนื่องจากทีมได้เซ็นสัญญากับกองหน้าตัวใหม่คือ ร็อบบี ฟาวเลอร์ จาก ลิเวอร์พูล และนั่นก็ส่งผลต่อจำนวนประตูที่ลดลงของเขาในเวลาต่อมา สมิธ ลงเล่นให้กับทีมชาติอังกฤษชุดใหญ่นัดแรก พบกับ เม็กซิโก ที่ ไพรด์ พาร์ค ในเดือนพฤษภาคม 2001 และกลายเป็นตัวเลือกแรกของผู้จัดการทีม สเวน-เยอราน เอริกซอน ในตำแหน่งศูนย์หน้าของอังกฤษในชุดลุยศึกฟุตบอลโลกปี 2002 รอบคัดเลือก แต่เขากลับไม่มีชื่อติดทีมชาติเพื่อไปญี่ปุ่น และเมื่อลีดส์ตกชั้นในปี 2004 สมิธก็ย้ายมาร่วมทีม แมนเชสเตอร์ยูไนเต็ด ซึ่งเป็นคู่ปรับตลอดกาลของ ลีดส์ ด้วยค่าตัว 7 ล้านปอนด์
แต่ผลงานก็ไม่ได้ดีเหมือนสมัยค้าแข้งกับขุนพลยูงทอง อีกทั้งโดน เซอร์ อเล็กซ์ เฟอร์กูสัน ผู้จัดการทีมแมนยูฯ จับไปเล่นในตำแหน่งมิดฟิลด์ตัวตัดเกม
ทำให้ผลงานไม่เป็นที่น่าพอใจนัก ก่อนที่จะโดนขายไปให้กับนิวคาสเซิ่ลในปี 2007 ซึ่งสมิธก็ยังทำผลงานไม่ดีเช่นเคยจนมีข่าวว่านิวคาสเซิ่ลพยายามขายเขาทิ้งแต่หลังจากนิวคาสเซิ่ลตกชั้นสู่เดอะแชมเปี้ยนชิพในปี 2009 ทำให้ต้องขายนักเตะชื่อดังออกไป สมิธได้รับโอกาสให้ลงสนามพร้อมกับตำแหน่งรองกัปตันทีมเนื่องจากมีส่วนร่วมกับทีมมากขึ้น
สมิธเล่นอยู่กับน็อตส์ เคาน์ตี้ ในลีกวัน อังกฤษเป็นสโมสรสุดท้ายและเคยเป็นหนึ่งในทีมงานโค้ชของสโมสร
ทีมชาติ.
อลัน สมิธ มีโอกาสลงเล่นทีมชาติชุดใหญ่ครั้งแรกเมื่อปี 2001 รวมทั้งสิ้น 19 นัด โดยยิงได้แค่ประตูเดียว ส่วนผลงานกับทีมชาติชุด 21 ปี ลงเล่นไป 10 นัด ยิง 3 ประตู
ตอนนี้พากษ์บอลให้กับ Fifa
ราอุล กอนซาเลซ

ราอุล กอนซาเลซ บลังโก  เป็นนักฟุตบอลชาวสเปนเกิดวันที่ 27 มิถุนายน ค.ศ. 1977 ที่กรุงมาดริด ประเทศสเปน
ประวัติ.
สโมสร.
เมื่อสมัยยังเด็ก ราอุลได้เป็นเด็กฝึกของอัตเลติโกเดมาดริด ในปี ค.ศ. 1990 ก่อนจะย้ายมาเป็นเด็กฝึกกับเรอัลมาดริด ซึ่งเป็นคู่ปรับของทีมตราหมีในอีกสองปีให้หลัง ก่อนก้าวขึ้นสู่ทีมชุดใหญ่ในปี ค.ศ. 1994 และเล่นให้ทีมเดียวเรื่อยมา จนกลายเป็นตำนานของราชันชุดขาว ราอุลยิงให้มาดริดไปเกิน 300 ประตู นอกจากนี้ยังเคยคว้ารางวัลดาวซัลโวลาลิกาในปี ค.ศ. 1999 และ ค.ศ. 2001
ในกลางปี ค.ศ. 2010 หลังจบฟุตบอลโลก 2010 ที่แอฟริกาใต้ ที่ทีมชาติสเปนได้แชมป์โลกไป แต่ทว่าราอุลไม่ได้ติดทีมชาติในครั้งนี้ ราอุลได้แถลงข่าวย้ายจากเรอัลมาดริด ที่อยู่มายาวนานถึง 16 ปี ไปยังชัลเคอ 04 ในบุนเดิสลีกาของเยอรมนี โดยเซ็นสัญญาเป็นระยะเวลา 2 ปี
ทีมชาติ.
ราอุลมีโอกาสลงเล่นทีมชาติสเปนชุดใหญ่ครั้งแรกเมื่อปี ค.ศ. 1996 จนถึงปี ค.ศ. 2006 ตลอด 10 ปีกับทีมชาติ ราอุลลงเล่นไปทั้งหมด 102 นัด ยิงไป 44 ประตู ซึ่งถือเป็นสกอร์สูงสุดตลอดกาลของทีมชาติสเปน และมีโอกาสไปเล่นทัวร์นาเมนต์สำคัญอย่างฟุตบอลโลก 1998, 2002, 2006 และ ยูโร 1996, 2000, 2004 ยังเป็น UTIMATE LEGEND ใน FO4
ชีวิตส่วนตัว.
กอนซาเลซแต่งงานกับมาเมน ซันซ์ เมื่อปี ค.ศ. 1999 มีบุตรชาย 4 คน และลูกสาว 1 คน ได้แก่ ฆอร์เฆ ซึ่งตั้งชื่อตามฆอร์เฆ บัลดาโน, อูโก ตั้งชื่อตามอูโก ซันเชซ, ฝาแฝดเอกตอร์และมาเตโอ เอกตอร์ตั้งชื่อตามเอกตอร์ เรียล และมาเตโอตั้งชื่อตามโลทาร์ มาเทอุส และบุตรสาวชื่อ มาริอา
สถิติ.
สถิติการทำประตู.
รวม 726 นัด 321 ประตู
อนงค์ อัชชวัฒนา

อนงค์ อัชชวัฒนา ได้รับตำแหน่งนางสาวไทย พ.ศ. 2496
ประวัติ.
อนงค์ อัชชวัฒนา ครองตำแหน่งนางสาวไทยขณะอายุ 18 ปี เป็นคนกรุงเทพฯ โดยกำเนิด เป็นบุตรสาวคนโตของครอบครัวมีน้องชาย 2 คน ศึกษาที่โรงเรียนสายปัญญาในระดับมัธยมก่อนที่ย้ายไปพำนัก ที่สวรรคโลกและลำปาง ตามลำดับเมื่ออายุ 16 ปี ขณะอยู่ลำปางเธอได้เข้าร่วมประกวดนางสาวลำปาง และพิชิตชัยชนะเป็นนางสาวลำปางก่อน ที่จะเข้าร่วมประกวดนางสาวไทยเพียง 2 ปีต่อจากนั้นจึงเข้าร่วมประกวดนางสาวไทย ในนามของกระทรวงการคลัง ในขณะที่ครองตำแหน่งนางสาวไทย 
เป็นคนแรกที่ได้รับการขับกล่อมในคืนวันรับตำแหน่งด้วยเพลง 'นางฟ้าจำแลง' โดยมี ครูเอื้อ สุนทรสนาน เป็นผู้ประพันธ์ คำร้องและทำนอง ซึ่งเพลงนางฟ้าจำแลง นับเป็นเพลงอมตะของการประกวดนางสาวไทยมาจวบจนปัจจุบัน
คุณอนงค์ ได้เข้าพิธีมงคลสมรสกับ นพ.ไพฑูรย์ นาคะเกศ แพทย์หนุ่มวัย 25 ปี สำเร็จแพทยศาสตร์บัณฑิตจากจุฬาลงกรณ์มหาวิทยาลัย และด้วยความขยันพากเพียร นพ. ไพฑูรย์ ได้ก่อตั้งคลินิกเอกชนแห่งแรกของประเทศไทย ใช้ชื่อว่า "ไชยแพทย์คลินิก" ตั้งอยู่บริเวณสามย่าน เนื่องด้วยท่านเป็นแพทย์ที่มีความสามารถมาก อีกทั้งมัธยัสถ์อุตสาหะ คนไข้ก็มากขึ้นๆเรื่อยๆ จนในที่สุด ก็ขยายกิจการโดยการเพิ่มแพทย์เฉพาะทางสาขาต่างๆ และขยายสาขา เป็น ไชยแพทย์คลินิก-25 (บ่อนไก่) และไชยแพทย์คลินิก-36 (วงเวียน22 กรกฎา)
คุณอนงค์ อัชชวัฒนา นาคะเกศ และ นพ. ไพฑูรย์ นาคะเกศ มีบุตรชาย 2 คน คือ นพ.อภัย นาคะเกศ (เสียชีวิตแล้ว) และ นพ.อาทิตย์ นาคะเกศ